[{"text_idx": "#000003", "text": "Tutan tagon kontrau\u0306 forta vento"}, {"text_idx": "#000004", "text": "Por verki blogeron, necesas libera tempo kaj retkonekto, bona ec\u0302. Ambau\u0306 ni lastatempe ne havis, tial niaj artikoloj aperas kun prokrasto. Iuj ec\u0302 timis, ke io okazis al ni. Kaj jes, io okazis. Sed lau\u0306vice:"}, {"text_idx": "#000005", "text": "Bela matena vizitanto dum pakado"}, {"text_idx": "#000006", "text": "Baldau\u0306 post nia starto de la tankekzercejo ni atingis la sekvan landlimon, kaj poste kanalon kiun ni planis sekvadi por longa tempo. Foje la kanalvojo estis aleo, kio bone helpis dum la forta kontrau\u0306a vento."}, {"text_idx": "#000007", "text": "Iam la vojo estis tamen barita kaj ni devis flankeniri g\u0302is ree al la nederlanda landlimo. Tio ne tre g\u0302enis, c\u0302ar ni c\u0302iukaze havis rendevuon kun la prezidanto de BEMI c\u0302e glaciaj\u0302ejo en la vilag\u0302o Dessel. Ni ne atendis, ke g\u0302uste tie okazas granda metalmuzika festivalo. Ni hisis nian flagon, sed Carsten ne aperis, c\u0302ar okazis fajrobrigada ekzerco en lia firmao, kaj li kiel respondeculo ne povis pau\u0306zi tagmeze."}, {"text_idx": "#000008", "text": "urbodomo kaj preg\u0302ejo de sankta Nikolao en Dessel"}, {"text_idx": "#000009", "text": "longega au\u0306tovico \u2013 c\u0302iuj volas al la festivalo"}, {"text_idx": "#000010", "text": "La glaciaj\u0302ejo ne estis malferma \u2013 la flagon ni hisis por esti troveblaj"}, {"text_idx": "#000011", "text": "homamaso c\u0302ie c\u0302irkau\u0306 la festivalejo"}, {"text_idx": "#000012", "text": "En Herentals ni plene meritis frandopau\u0306zon en kafejo post laciga batalado kontrau\u0306 la vento."}, {"text_idx": "#000013", "text": "La tukhalo sur la c\u0302efplaco de Herentals. Ne temas pri preg\u0302ejo."}, {"text_idx": "#000014", "text": "La sablopordego de Herentals, kun fostoj ornamitaj per \u201cs\u0302trumpoj\u201d"}, {"text_idx": "#000015", "text": "Poste en la haveno necesis preni mallongan kromvojon, c\u0302ar argano prenis el s\u0302ipo iun polvan substancon kiu pluvis sur la vojon. Tiu kromvojeto estis tamen malfacila obstaklo. Sur la glitiga kruta surfaco Lars ne sukcesis sola pus\u0302i sian \u201ckamionon\u201d."}, {"text_idx": "#000016", "text": "Tiam venis pli bela sinua vojo lau\u0306longe de la rivero Kleine Nete. Post zigzagado tra la sudaj antau\u0306urboj de Antverpeno ni fine alvenis c\u0302e la rivero Schelde, kaj unue estis konfuzitaj, c\u0302u la prams\u0302ipo veturos au\u0306 ne. Sed g\u0302i ja venis kaj restis nur mallonga vojo g\u0302is niaj gastigantoj Eddy kaj Ella. J\u0302us antau\u0306 ol Eddy venis renkonti nin, Lars subite falis pro ellavita fendo inter betonplatoj; felic\u0302e ambau\u0306, lia biciklo kaj li mem, ne vundig\u0302is."}, {"text_idx": "#000017", "text": "Ni ne imagis, ke nia amikino Nicky tiel lukse log\u0302as \ud83d\ude09"}, {"text_idx": "#000018", "text": "Rekte antau\u0306 la domo de niaj gastigantoj trovig\u0302is impona arbo, plantita post la unua mondmilito. G\u0302ia oficiala nomo estis \u201carbo de la libereco\u201d, sed multaj preferis nomi g\u0302in \u201carbo de la paco\u201d. Antau\u0306 nelonge g\u0302in atakis fungo, kaj necesis faligi tiun arbon. Nun staras en la sama loko portempa artaj\u0302o farita el unu sola, 12 km longa s\u0302nuro. La artistino, kiu kreis g\u0302in, log\u0302as en Lisbono, kaj ni ricevis la mision transdoni korajn salutojn al s\u0302i."}, {"text_idx": "#000019", "text": "Retpos\u0302tadreso ne estos publikigita. Devigaj kampoj estas markitaj *"}]